Русиянең эчке сәясәте

Россиянең эчке сәясәте - дәүләтнең, аның структураларының һәм институтларының гамәлдәге социаль-сәяси корылыш саклап калуга яки реформалауга, сәяси системаны модернизацияләүгә, икътисадны үстерүгә һәм социаль проблемаларны хәл итүгә юнәлдерелгән эшчәнлеге.

 Сәясәтнең эчтәлеге 
Россиянең эчке сәясәте җәмгыять тормышының барлык өлкәләрен (сәяси, икътисадый, социаль, мәдәни) колачлый һәм күп юнәлешләрне үз эченә ала: бизнес, энергетика, табигать ресурслары, финанслар һәм салымнар, хәрби көчләр, хокук тәртибен саклау, мәгариф, сәламәтлек саклау, демографик вәзгыять, милли төзелеш һ.б.

СССР таркалганнан соң, 1990 елларда төрле кризис шартларында, Россия эчке сәясәтенең төп бурычлары яңа сәяси система булдыру һәм илдәге социаль-икътисади хәлне яхшырту иде. Бу максатларга ирешү өчен дәүләт системасын ныгытуга юнәлдерелгән эчке сәясәт алып барылды. Илдәге иҗтимагый-сәяси вәзгыятьне стабильләштерү Россия эчке сәясәтенең уңай нәтиҗәсе булды. Шул ук вакытта төрле массакүләм мәгълүмат чаралары һәм сәясәт эшлеклеләре (чит ил һәм Россия) Дәүләт сәяси курсын тәнкыйтьлиләр, хөкүмәт эшчәнлегенең тискәре нәтиҗәләрен күрсәтә башлыйлар: граждан хокукларын, ирекләрен һәм демократик институтларны кысу, гражданлык җәмгыятен бетерү.

Россия Конституциясе нигезендә, Россия Федерациясе Президенты дәүләтнең эчке сәясәтенең төп юнәлешләрен билгели. Президент Федераль Җыелышка илдәге хәл һәм дәүләтнең эчке сәясәтенең төп юнәлешләре турында еллык юлламасы белән мөрәҗәгать итә. Президентка эчке сәясәт уздыруда ярдәм итү өчен дәүләт башлыгы каршында консультатив функцияләрне гамәлгә ашыручы Дәүләт Советы — институты булдырылды.

 Тышкы сылтамалар 
 2000-2008 елларда Россиянең эчке сәясәте
 Россия эчке сәясәтендә Президентның роле
 Россия эчке сәясәтенең төп юнәлешләре 
 Россиянең эчке сәясәтен мәгълүмати яктырту

Төркем:Россия Федерациясендә сәясәт